hu en hu en hu hu hu hu en en hu en hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu en en en hu fr hu hu en en en en en en en en et hu hu en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Mi az a podcast? Miért jó podcastot hallgatni? | Felfedezted már?
Photo by Abhilash Sahoo on Pexels.com
Mi az a podcast? Erre a kérdésre talán ma még sokan nem tudják a választ. Meggyőződésem, hogy a műfaj hamarosan itthon is népszerű lesz. Szeretnéd tudni, hogy miért? Olvass tovább, elmagyarázom!
A podcast (ejtheted podkasztnak vagy podkesztnek is) nagyon egyszerűen fogalmazva egy hanganyag, amit készítője az interneten tesz közzé. Egy online, rádióadás szerű tartalom, ami sokkal több a szimpla rádiónál. Olyan, mint egy rendszeresen jelentkező rádióműsor, aminek az adásait (epizódjait) akkor és annyiszor hallgathatod meg, amikor és ahányszor csak kedved tartja. A szolgáltatás teljesen ingyenes.
A szó 2004-ben született meg az iPod és a broadcast (műsor, műsorszórás) szavak összevonásával. A podcast csatornák általában valamilyen tematika köré rendeződnek, az epizódok pedig (leggyakrabban, de nem kizárólga) interjúk, beszélgetések. Az epizódok hossza változatos. Vannak rövidebb, 10-20 perces tartalmak, de találhatunk akár egy-másfél órás beszélgetéseket is. Egy átlagos podcast epizód 37-45 perc hosszú.
A műfaj az Egyesült Államokban már annyira népszerű, hogy a háztartások 50 százalékában rendszeresen hallgatnak valamilyen podcastot. A PodcastInsights 2020 októberi statisztikája szerint világszerte 1,5 millió podcast csatorna és 34 millió epizód létezik. Ezek között egyre nagyobb számban találunk magyar nyelvű csatornákat is.
A podcastban az a jó, hogy abszolút a te kezdben van a döntés, hogy mit, mikor és hol szeretnél meghallgatni. Ha a magyaron kívül más nyelven is értesz, akkor a lehetőségek száma végtelen. Bármiről találsz egy csatornát vagy minimum néhány epizódot. A podcast a rádiózás Netflixe. Nemcsak a választás szabadsága miatt, hanem azért is, mert oda viszed magaddal, ahová csak szeretnéd. Az epizódokat abba lehet hagyni, a lejátszó megjegyzi, hogy hol tartottál és legközelebb ugyanott tudod folytatni. Ha feliratkozol a neked tetsző csatornákra, akkor megkapod a sorozatnézés izgalmát, hiszen lehet várni a friss epizódokat.
Mikor jó podcastot hallgatni?
Én az idén, a második kisfiam születése után kaptam rá a podcastokra. Bár mindkét fiam imádja a könyveket, de azt valamiért nem tudják elviselni, ha az anyjuk is olvasni szeretne. Tévét nézni, számítógép előtt ücsörögni szintén minimális időm van. Viszont rengeteg olyan tevékenységet végzek, ami közben nem kell gondolkozni. A hosszú babakocsis séták alatt kezdtem el podcastozni, és rövid idő alatt a mindennapjaim részévé vált. Most már főzés, takarítás közben is sokszor bekapcsolom és a tavaszi/őszi kerti munka közben is életmentő volt. A házunk előtti havat eltakarítani pont egy epizódnyi idő, úgyhogy mostanában ennek is szívesen veselkedek neki. De az utazás, ingázás, vezetés vagy a várakozás is kiváló alkalom a podcast hallgatásra.
Kisgyermekes anyukaként ritkán részesülök abban a kegyelemben, hogy sokáig zavartalanul koncentrálhassak ugyanarra a dologra. Ezért a rövidebb, 20-30 perces epizódokat szeretem igazán. De az az igazság, hogy ha egy téma érdekel, akkor azt hajlandó vagyok több részletben is végighallgatni.
A nagyobb brandeknek és népszerűbb podcast csatornáknak van saját weboldaluk, ahol az egyes epizódokat meghallgathatod. De szerintem sokkal egyszerűbb, ha telefonos appot használsz, ahol az összes csatornát egyszerre látod és nem kell a friss epizódok után kutatni.
A podcast alapvetően mobiltelefonos műfaj, de a szolgáltatás asztali gépen vagy laptopon is elérhető. Ha a telefonodon podcast appot használsz, az epizódokat letöltheted a mobilodra és offline is bármikor eléred őket. Azt is be tudod állítani, hogy csak akkor menjen a letöltés, amikor wifi hálózatra csatlakozol, így a podcastozás nem terheli a mobil internet számládat.
A legtöbb mobilon van előre telepített podcast alkalmazás. Ha a tiéden nincs vagy mást szeretnél használni, íme néhány javaslat.
Castbox: Én ezt használom. Több helyen is olvastam, hogy ez a legjobb telefonos podcast alkalmazás. Nagyon meg vagyok elégedve vele. Egyszerű használni, és minimális reklám van rajta, ami abszolút nem zavaró.
PlayerFM: Magyar nyelven is elérhető, lehet rajta külön magyar nyelvű podcast csatornákat keresni.
Spotify: Alapvetően zenelejátszóként ismert, de podcastokat is lehet hallgatni rajta.
Google Podcasts: A Google saját appja.
Podcast Addict: Magyar nyelven is fut. Fizetős változata reklám mentes.
Grover Podcast: Innen letölthető.
Apple Podcast: Ugyanaz, mint telefonra is. Letöltés: Apple Podcast
Te hogy állsz a podcast hallgatással? Felfedezted már magadnak? Írd meg kommentben!
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
1 thought on “Mi az a podcast? Miért jó podcastot hallgatni?”
Pingback: Magyar podcast toplista 2020 - Szubjektív magyar podcast ajánló
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.